|  |  |  |
| --- | --- | --- |
|  | **Budapesti Utánpótlás Csapatbajnokság****és a Vizsla Kupa 7. forduló** **ÉRTESÍTŐJE**2016. október 8. szombat  |  |

**Tájfutó nappali egyéni, csökkentett normáltávú regionális rangsoroló és az F/N12-18 kategóriákban csapatbajnokság**

**Helyszín:** Vadaskert, Macis parkoló a Görgényi u. végén

**Rendező**: Vizsla SE

**Elnök, pályakitűző:** Hegedűs Zoltán

**Ellenőrző bíró:** Kéki Miklós

**Budapesti Utánpótlás Csapatbajnokság:**

Versenyünkön az F/N12-18-as kategóriák első tíz helyezettje kap 10-9-8-...-1 pontot. Kevesebb induló esetén a győztes a létszámnak megfelelő pontot kap; pl. 5 induló esetében 5-4-3-...-1 pontot szereznek a pályát érvényesen teljesítők. A végeredményt a klubonkénti összpontszám adja.

Az Utánpótlás Csapatbajnoki címért versengőkön kívül,

várunk minden **kezdő, és haladó** tájfutót, és az **érdeklődőket**, akik itt próbálhatják ki a térképhasználatot és egy kis testmozgásra vágynak a szép őszi erdőben.

**Kategóriák:**

**Színkódos pályák** a Vizsla Kupák hagyományos pályáival összhangban, változatlan minőségben.

**Vizsla Kupa:** F/N 21BC, 15-18C, 12C, 35B, 45B, 55B, 65B,

Nyílt kezdő rövid (RK), Nyílt kezdő hosszú (HK), közepes technikás (KT).

**Bp-i Csapatbajnokság:** F/N 18B, 16B, 14B, 12C.

**Pályaadatok:**

|  |  |  |  |
| --- | --- | --- | --- |
| **Pálya** | **Kategóriák** | **Színkódos pálya** | **táv(km)/szint(m)/e.p** |
| **RK** | F/N12C, N15-18C, Nyílt kezdő rövid | Sárga | 1,7/85/7 |
| **HK** | F15-18C, F/N21C, Nyílt kezdő hosszú | „Lila” | 4,5/240/6 |
| **KT** | F/N14B | Narancs | 2,0/120/8 |
| **Technikás pályák rutinosaknak:** |  |  |
| **XS** | F/N65B, N55B | Világoszöld | 2,1/115/8 |
| **RT** | F/N16B, N18B, N35B, F/N45B, F55B  | Zöld | 3,4/150/9 |
| **HT** | F18B, F35B, N21B  | Kék | 4,2/200/10 |
| **XL** | F21B | Barna | 5,8/290/12 |

**Nevezés:** a vizslase@gmail.com e-mail címen, illetve a helyszínen.

**Nevezési díj**: 800 Ft, akik nevezése október 5. szerda 20:00 óráig beérkezik, azoknak 700 Ft.

A Vizsla Kupában megszokott módon, indulhattok második vagy további pályán is 300 Ft/pálya áron, edzési és fejlődési lehetőséget, valamint további pontszerzési lehetőséget biztosítva a résztvevőknek.

**Jelentkezés**: a versenyközpontban 9:30-tól 13 óráig.

**"0" idő: 10:00**

**Térkép: Vadaskert M= 1:10 000,** alapszintköz 5 m. A térképet Dénes Zoltán csapata készítette 2014-15-ben. Változásokat helyesbítette a Vizsla SE.

**Rajt** és **Cél** a VK közelében

**Időmérés:** Az edzőversenyen a SPORT*ident* rendszert használjuk, dugóka (chip) a helyszínenbérelhető fejenként 200 Ft-ért.

Rajtolás érkezési sorrendben. A csapatbajnokság értékelésébe azokat tudjuk figyelembe venni, akik 12:45-ig befejezik a pályát és kiolvassák a dugókájukat.

Eredményhirdetés 13:00-kor lesz, csak a csapatbajnokságra, **a legjobb 3 egyesület a BTFSZ felajánlásából egy-egy tortát kap**.

Öltözés a helyszínen, sátorban lehetséges.

A befutóknak innivalót és zsíros kenyeret kínálunk.

Ez a 2016. évi 7 részes Vizsla Kupa sorozat hetedik, döntő, futama, az összetett pontverseny helyezettjeit az előző évekhez hasonlóan díjazzuk az egész évben összegyűjtött pontok alapján. Az összetett eredménybe minden futáson és minden pályán szerzett pontszám beleszámít.

A legfrissebb információkat megtaláljátok itt: [https://www.facebook.com/VizslaSE](https://www.facebook.com/#!/VizslaSE)

***Várunk szeretettel a versenyünkön, izgalmas pályákkal és jó hangulattal!***

*Hegedűs Zoltán és a Vizslák*